open-index/open-wikipedia-markdown huggingface dataset:
உசாப்தி

**உசாப்திகள்** (**ushabti** (also called **shabti** or **shawabti**), பழைய எகிப்து இராச்சியத்தில் நரபலி மற்றும் விலங்குகளை பலி இடுவதற்கு பதிலாக, மம்மியின் மறுபிறவி வாழ்க்கைக்கு பயன்படும் வகையில் கல்லறையில் வைக்கப்படும் பணியாளர்களின் மண் சிற்பங்கள் ஆகும். இது பண்டைய எகிப்தியர்களின் இறுதிச் சடங்கின் போது கல்லறையில் வைக்கப்படும் பொருட்களில் ஒன்றாகும். இச்சிற்பங்களின் தோள்பட்டைகளில் ஒரு மண்வெட்டியும், முதுகில் கூடையும் காணப்படும். உசாப்திகளின் கால்களில் எகிப்திய மொழியில் படவெழுத்துகளில் குறிப்புகள் கொண்டிருக்கும்.

எகிப்திய கல்லறைகளில் மம்மியுடன் வைக்கும் கல்லறைப் பொருட்களில் ஒன்றான உசாப்தி சிற்பங்கள் வைக்கும் நடைமுறை பழைய எகிப்திய இராச்சிய (கிமு 2686 – கிமு 2181) காலத்தில் துவங்கியது. 
 

File:ProtoUshabti 11th din 01.JPG|11-ஆம் வம்ச காலத்தில் மெழுகால் செய்யப்பட்ட உசாப்தி சிற்பம். 
File:Shabty of Amunemhat, ca. 1400-1336 B.C.E.,50.128.jpg|முதலாம் அமெனம்ஹத்தின் உசாப்தி சிற்பம் (18-ஆம் வம்சம்)
File:Ramesses IV-N 438-IMG 8065-gradient.jpg|நான்காம் ராமேசசின் உசாப்தி சிற்பம் (20-ஆம் வம்சம்)
|File:Shabty of Nesi-ta-nebet-Isheru, Daughter of Pinedjem II, ca. 1075-945 B.C.E.,16.183.jpg|இளவரசி நெசிதானெப்பெட்டாசுருவின் உசாப்தி சிற்பம் (எகிப்தின் இருபத்தி ஒன்றாம் வம்சம்)
File:Shabti of King Taharqa.jpg|தாகர்காவின் உசாப்தி சிற்பம் (25-ஆம் வம்சம்) 
File:Ushebti figurine of Tjahorpato-MAHG Eg 17-IMG 1852-gradient.jpg|எகிப்திய கோயில் பூசாரியின் உசாப்தி சிற்பம், 30-ஆம் வம்சம்)



## இதனையும் காண்க
* இறந்தோர் நூல்
* பண்டைய எகிப்தியர்களின் இறுதிச் சடங்குகள்
* எகிப்திய மம்மியின் வாய் திறப்புச் சடங்கு
* கல் வண்டு
* கல் சவப்பெட்டி
* அன்கு
* சென் மோதிரம்
* நார்மெர் கற்பலகை

## மேற்கோள்கள்

## மேலும் படிக்க
*Bob Brier, *The Encyclopedia of Mummies*, Checkmark Books, 1998
*Harry M. Stewart: *Egyptian Shabtis*, Princes Risborough 1995
*James, 2000, *Tutankhamun*, T.G.H. James, Photographs, Araldo de Luca, c 2000, Friedman/Fairfax Publishers. Picture-book, (oversized), 319 pp. *List of Objects*, p 316-319, (about 350+). {hardcover, }
*Paul Whelan: *Mere Scraps of Rough Wood?: 17th - 18th Dynasty Stick Shabtis in the Petrie Museum and Other Collections*, London 2007 
*Taylor, Richard. "SHABTI (USHABTI, SHAWABTI)." Death and the Afterlife: a cultural encyclopedia. California: p.&nbsp;320-321. 2000. , 

## வெளி இணைப்புகள்

* The Ushabti: An existence of eternal servitude
* Egyptian Ushabti

பகுப்பு:எகிப்தின் தொல்பொருட்கள்
பகுப்பு:தொல்பொருட்கள்
பகுப்பு:எகிப்திய நாகரிகம்
பகுப்பு:எகிப்தியப் பண்பாடு
பகுப்பு:பண்டைய எகிப்தியர்களின் இறுதிச் சடங்குகள்
ஜியோஜிப்ரா

**ஜியோஜிப்ரா** (GeoGebra)  (***Geo'''metry''  மற்றும் ''Al'''gebra*** ஆகிய இரு வார்த்தைகளில் இருந்து உருவான ஒட்டுச் சொல்)  என்பது ஒரு ஊடாடும் வடிவியல், இயற்கணிதம், புள்ளியியல் மற்றும் நுண்கணித மென்பொருள் ஆகும். ஆரம்பப் பள்ளி முதல் பல்கலைக்கழகம் வரை கணிதம் மற்றும் அறிவியல் பாடங்களின் கற்றல்- கற்பித்தலுக்கும் உதவும் நோக்கில் உருவாக்கப்பட்டுள்ளது.இது கணினி ( விண்டோஸ், மேக் ஓஎஸ் மற்றும் லினக்ஸ் ), கைக் கணினி ( ஆண்ட்ராய்டு, ஐபாட் மற்றும் விண்டோஸ் ) மற்றும் வலைச் செயலி ஆகியவற்றுக்கான பயன்பாடுகளுடன் ஜியோஜிப்ரா பன்னியக்கு தளங்களில் கிடைக்கிறது.

மார்கசு ஓகன்வார்டர், 2001 ஆம் ஆண்டில் சால்ஸ்பர்க் பல்கலைக்கழகத்தில் தனது முதுகலை ஆய்வறிக்கையின் ஒரு பகுதியாக இந்தத் திட்டத்தைத் தொடங்கினார். வெற்றிகரமான *கிக்ஸ்டார்ட்டர்* பிரச்சாரத்திற்குப் பிறகு, ஜியோஜிப்ரா ஒரு ஐ-பேடு, ஆண்ட்ராய்டு மற்றும் விண்டோசு ஸ்டோர் பயன்பாட்டு பதிப்பைச் சேர்க்க அதன் பிரசாதத்தை விரிவுபடுத்தியது.

இந்த திட்டம் இப்போது திறந்த மூல மென்பொருள் மற்றும் பன்மொழிகளில் பயன்படுத்தும் வகையிலும் உள்ளது. மேலும், ஓகன்வார்ட்டர் லின்ஸ் பல்கலைக்கழகத்தில் அதன் வளர்ச்சியினை முன்னெடுத்து வருகிறார்.

ஜியோஜிப்ராவின் தலைமை அலுவலகம் ஆஸ்திரியாவின் லின்ஸில் உள்ளது. இது வணிக மற்றும் இலாப நோக்கமற்ற ஆகிய இரு வகைகளிலும் பயனர்களுக்கு மேகக் கணிமை சேவைகளை வழங்குகிறது.

## உரிமம்
ஜியோஜிப்ராவின் மூலக் குறியீடு குனு பொது பொது உரிமத்தின் (ஜிபிஎல்) கீழ் உரிமம் பெற்றது மற்றும் பிற மென்பொருள் அல்லாத அனைத்து கூறுகளும் படைப்பாக்கப் பொதுமங்கள் BY-NC-SA இன் கீழ் உள்ளன. இந்த மென்பொருளின் வணிக பயன்பாடு சிறப்பு உரிமம் மற்றும் ஒத்துழைப்பு ஒப்பந்தத்திற்கு உட்பட்டது.

## விருதுகள்

* ஆர்க்கிமிடிஸ்  2016: கணிதம் பிரிவில் எம்.என்.யூ விருது (ஹாம்பர்க், ஜெர்மனி)
* 2015 ஆம் ஆண்டின் மைக்ரோசாப்ட் பார்ட்னர் விருது  : இறுதிப் போட்டியாளர், பொதுத்துறை: கல்வி (ரெட்மண்ட், டபிள்யூஏ, அமெரிக்கா)
* முன்மாதிரியான இணைய கற்றல் வளங்களுக்கான மெர்லோட் விருது  - மெர்லோட் கிளாசிக்ஸ் 2013 (லாஸ் வேகாஸ், நெவாடா, அமெரிக்கா)
* என்.டி.எல்.சி விருது 2010: தேசிய தொழில்நுட்ப தலைமை விருது 2010 (வாஷிங்டன் டி.சி, அமெரிக்கா)
* தொழில்நுட்ப விருது  2009: கல்வி பிரிவில் பரிசு பெற்றவர் (சான் ஜோஸ், கலிபோர்னியா, அமெரிக்கா)
* பெட் விருது 2009: பிரித்தானிய கல்வி தொழில்நுட்ப விருது பிரிவில் இறுதிப் போட்டியாளர்
* SourceForge.net சமூக தேர்வு விருதுகள் 2008: இறுதிப் போட்டியாளர், கல்வியாளர்களுக்கான சிறந்த திட்டம்
* AECT சிறப்பு மேம்பாட்டு விருது 2008: கல்வி தொடர்பு மற்றும் தொழில்நுட்ப சங்கம் (ஆர்லாண்டோ, அமெரிக்கா)
* *லெஸ் டிராபீஸ் டு லிப்ரே* 2005: சர்வதேச இலவச மென்பொருள் விருது, வகை கல்வி (சோய்சன், பிரான்ஸ்)
* கொமினியஸ் 2004: ஜெர்மன் கல்வி ஊடக விருது (பெர்லின், ஜெர்மனி)
* லர்னி விருது 2005:  ஆஸ்திரிய கல்வி மென்பொருள் விருது
* டிஜிட்டா 2004: ஜெர்மன் கல்வி மென்பொருள் விருது (கொலோன், ஜெர்மனி)
* லர்னி விருது 2003: ஆஸ்திரிய கல்வி மென்பொருள் விருது (வியன்னா, ஆஸ்திரியா)
* ஈசா 2002: ஐரோப்பிய கல்வி மென்பொருள் விருது (ரோன்னேபி, சுவீடன்)

## மேலும் காண்க

* சி.எ.ஆர்.
* டாக்டர்ஜியோ
* கிக்

## சான்றுகள்

## வெளி இணைப்புகள்

*  
* 
*   
* அபிவிருத்தி ஒருங்கிணைப்பு தளம் 

பகுப்பு:இலவச கல்வி மென்பொருள்
பூமி (திரைப்படம்)

***பூமி*** (*Bhoomi*) என்பது 2021 ஆம் ஆண்டு வெளியான தமிழ் மொழி சண்டை நாடகத் திரைப்படம் ஆகும். இந்தத் திரைப்படத்தை லட்சுமன் என்பவர் இயக்க 'சுஜாதா விஜயகுமார்' என்பவர் தயாரிக்க ஜெயம் ரவி, நிதி அகர்வால், ரோனிட் ராய் மற்றும் சதீஸ் ஆகியோர் நடித்துள்ளனர்.

இந்தத் திரைப்படம் விவசாயத்தின் அடிப்படையாகக் கொண்டு அமைக்கப்பட்டுள்ளது. இசை அமைப்பாளர் டி. இமான் என்பவர் இசை அமைத்துள்ளார். மற்றும் இந்தத் திரைப்படம் நடிகர் ஜெயம் ரவியின் 25 வது திரைப்படம் ஆகும்.  இந்தத் திரைப்படம் 14 சனவரி 2021 தமிழர் திருநாள் தைப்பொங்கல் அன்று  டிஸ்னி + ஹாட்ஸ்டாரில் வெளியானது.

## கதைசுருக்கம்
இந்தத் திரைப்படத்தின் கதை பூமிநாதன் (ஜெயம் ரவி) என்பவர் நாசா நிறுவனத்தில் பணியாற்றி விட்டு விடுமுறைக்காகத் தனது சொந்த கிராமத்திற்கு வருகிறார். அங்கே விவசாயிகள் படும் கஷ்டத்தைப் பார்த்து இங்கேயே தங்கி அவர்களுக்கு உதவி செய்ய முடிவுசெய்கிறார். மரபணு மாற்றப்பட்ட விதைகளை கொடுத்து இந்தப் பூமியை நாசம் செய்யும் வெளிநாட்டு நிறுவனங்களை எதிர்க்க ஆரம்பிக்கின்றார்.

இதனால் சொந்தமாக விவசாயம் செய்யவிடாமல் கார்ப்பரேட் நிறுவனங்கள் ஏகப்பட்ட பிரச்சனைகளை ஏற்படுத்தி வருகின்றனர். அதனை முறியடித்து விவசாயிகளையும் விவசாயத்தையும் எப்படி பூமிநாதன் காப்பாற்றுகிறார் என்பது தான் மீதி கதை.

## நடிகர்கள்
* ஜெயம் ரவி - பூமிநாதன்
* நிதி அகர்வால் - சக்தி 
* ரோனிட் ராய் - ரிச்சர்ட் சைல்ட்
* சதீஸ் - 
* தம்பி ராமையா - வேலுசாமி
* சரண்யா பொன்வண்ணன் - பூமிநாதனின் தாய் 
* ராதாரவி
* ஜான் விஜய் - ஏகாம்பரம்
* ஜி.மரிமுத்து - ஞானசம்பந்தம்
* யானாய் ஜோக் கதிர்
* சேதுபதி ஜெயச்சந்திரன்
* பி.அசோக் குமார்
* ஆர்.என். ஆர். மனோகர்
* ஆர்.எஸ்.செல்லதுரை

## தயாரிப்பு
இந்தத் திரைப்படத்தை இயக்குநர் 'லட்சுமணன்' என்பவர் இயக்கியுள்ளார். இவர் இதற்கு முன் நடிகர் ஜெயம் ரவியுடன் இணைந்து ரோமியோ ஜூலியட் (2015), போகன் (2017) போன்ற திரைப்படங்களை இயக்கியுள்ளார். மற்றும் இது நடிகர் ஜெயம் ரவியின் 25 வது படம் ஆகும். இவருக்கு ஜோடியாக புதுமுக நடிகை 'நிதி அகர்வால்' என்பவர் நடித்துள்ளார் மற்றும் நடிகர் 'ரோனிட் ராய்'க்கான முதல் கோலிவுட் திரைப்படம் ஆகும்.

## ஒலிப்பதிவு
இந்தத் திரைப்படத்திற்கு டி. இமான் என்பவர் இசை அமைத்துள்ளார். மற்றும் இந்தப் பாடல்கள் 'சோனி மியூசிக் இந்தியா'வில் வெளியிடப்பட்டது.

## வெளியீடு
இந்தத் திரைப்படம் 1 மே 2020 அன்று வெளியிடத் திட்டம் இடப்பட்டது ஆனால் இந்தியாவில் 2020 கொரோனாவைரசுத் தொற்று நோய் காரணமாக காலவரையின்றி ஒத்திவைக்கப்பட்டது. கோவிட் -19 தொற்றுநோய் காரணமாக திரையரங்குகளில் வெளியீடு நிறுத்தப்பட்டது மற்றும் அதன் நேரடி வெளியீடு ஓடிடி தளத்தில் வெளியிடப்படும் என்பது பின்னர் அறிவிக்கப்பட்டது. பின்னர் 14 சனவரி 2021 தமிழர் திருநாள் தைப்பொங்கல் அன்று  டிஸ்னி + ஹாட் ஸ்டார் என்ற ஓடிடி தளத்தில் வெளியானது.

## மேற்கோள்கள்

## வெளிப்புற இணைப்புகள்
* 

பகுப்பு:2021 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழ் சண்டைத் திரைப்படங்கள்
பகுப்பு:மசாலாத் திரைப்படங்கள்
பகுப்பு:ஜெயம் ரவி நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
காஞ்சி மாமுனிவர் அரசு பட்டமேற்படிப்பு ஆய்வு மையம்

**காஞ்சி மாமுனிவர் அரசு பட்ட மேற்படிப்பு ஆய்வு நிறுவனம்** (*Kanchi Mamunivar Government Institute for Post Graduate Studies and Research*), புதுச்சேரியின் லாசுபேட்டையில் அமைந்துள்ள முதுகலை பட்டப்படிப்பு கல்லூரி ஆகும். இது 1989ஆம் ஆண்டில் நிறுவப்பட்டது. இந்த கல்லூரி பாண்டிச்சேரி பல்கலைக்கழகத்துடன் இணைக்கப்பட்டுள்ளது. இந்த கல்லூரி கலை, வர்த்தகம் மற்றும் அறிவியல் ஆகியவற்றில் முதுகலை படிப்புகளை வழங்குகிறது.

## துறைகள்

### அறிவியல்

* இயற்பியல்
* வேதியியல்
* கணிதம்
* தாவர உயிரியல் மற்றும் பயோடெக்னாலஜி
* விலங்கியல்
* கணினி அறிவியல்

### கலை மற்றும் வணிகம்

* தமிழ்
* ஆங்கிலம்
* பிரஞ்சு
* வரலாறு
* பொருளாதாரம்
* வர்த்தகம்

## அங்கீகாரம்
இக்கல்லூரியை புது தில்லியில் உள்ள பல்கலைக்கழக மானிய குழு (யுஜிசி) அங்கீகரித்துள்ளது.

## மேற்கோள்கள்

## வெளி இணைப்புகள்

* 

பகுப்பு:புதுச்சேரியில் உள்ள கல்லூரிகள்
மகாத்மா காந்தி அரசுக் கலைக் கல்லூரி

**மகாத்மா காந்தி அரசு கலைக் கல்லூரி** (*Mahatma Gandhi Government Arts College*), புதுச்சேரி, மாகே, சாலக்கராவில் அமைந்துள்ள ஒரு பட்டப்படிப்பு கல்லூரி ஆகும். இது 1970ஆம் ஆண்டில் நிறுவப்பட்டது. இந்தக் கல்லூரி பாண்டிச்சேரி பல்கலைக்கழக இணைவு பெற்றுள்ளது. இக்கல்லூரியில் கலை, வர்த்தகம், அறிவியல் பிரிவுகளில் பல்வேறு படிப்புகள் பயிற்றுவிக்கப்படுகிறது.

## துறைகள்
இக்கல்லூரியில் செயல்படும் துறைகள்:
* இயற்பியல் துறை
* வேதியியல் துறை
* கணிதத் துறை
* விலங்கியல் துறை
* தாவரவியல் துறை
* கணினி அறிவியல் துறை
* வணிகவியல் துறை
* பொருளாதார துறை
* ஆங்கிலத் துறை
* இந்தி துறை 
* மலையாளத் துறை

## அங்கீகாரம்
இக்கல்லூரியை புது தில்லியில் உள்ள பல்கலைக்கழக மானிய குழு அங்கீகரித்துள்ளது.

## மேற்கோள்கள்

## வெளி இணைப்புகள்

* 

* 

பகுப்பு:புதுச்சேரியில் உள்ள கல்லூரிகள்
டாக்டர் சர்வபள்ளி இராதாகிருஷ்ணன் அரசு கலைக் கல்லூரி

**டாக்டர் சர்வபள்ளி இராதாகிருஷ்ணன் அரசு கலைக் கல்லூரி** (*Dr. Sarvepalli RadhaKrishnan Government Arts College*), புதுச்சேரியின் யானத்தில் அமைந்துள்ள பட்டப்படிப்பு கல்லூரி ஆகும். இது 1973ஆம் ஆண்டில் நிறுவப்பட்டது. இந்த கல்லூரி பாண்டிச்சேரி பல்கலைக்கழகத்துடன் இணைக்கப்பட்டுள்ளது. இந்த கல்லூரியில் கலை, வர்த்தகம் மற்றும் அறிவியல் ஆகிய பிரிவுகளில் பல்வேறு பட்டப் படிப்புகள் வழங்கப்படுகிறது.

## துறைகள்

### அறிவியல்

* இயற்பியல்
* வேதியியல்
* கணிதம்
* தாவரவியல்
* விலங்கியல்
* கணினி அறிவியல்

### கலை மற்றும் வணிகம்

* தெலுங்கு
* ஆங்கிலம்
* இந்தி
* பொருளாதாரம்
* வணிகவியல்

## அங்கீகாரம்
கல்லூரியை பல்கலைக்கழக மானிய ஆணையம் (யுஜிசி) அங்கீகரித்துள்ளது.

## மேற்கோள்கள்

## வெளி இணைப்புகள்

* 

பகுப்பு:புதுச்சேரியில் உள்ள கல்லூரிகள்
அவ்வையார் அரசு மகளிர் கல்லூரி

புதுச்சேரி அரசாங்கத்தால் மகளிரின் உயர் கல்விக்காகத் துவக்கப்பட்டது, காரைக்காலில் உள்ள **அவ்வையார் அரசு மகளிர் கல்லூரி** (*Avvaiyar Govt College for Women*) ஆகும்.

இந்த கல்லூரி 1972ஆம் ஆண்டில் சென்னைப் பல்கலைக்கழக இணைப்புடன் தொடங்கப்பட்டது. பின்னர் புதுவைப் பல்கலைக்கழகத்துடன் இணைக்கப்பட்டுள்ளது. முதலில்  கலை மற்றும் அறிவியல் துறைகள் மட்டுமே தொடங்கப்பட்டது. பெண்கள், மாணவர்களின் விருப்பத்திற்கு ஏற்ப வரலாறு, ஆங்கில இலக்கியம், தாவரவியல், கணிதம், வேதியியல், இயற்பியல் மற்றும் மனையியல் துறைகள் பின்னர் தொடங்கப்பட்டன. 

## கல்லூரியில் துறைகள்
1972ஆம் ஆண்டில் கல்லூரி தொடங்கப்பட்டபோது கலை மற்றும் அறிவியல் துறை என்ற ஒரே ஒரு துறை மட்டுமே இருந்தது.

* பி.ஏ. வரலாறு-1973–74 கல்வியாண்டில் தொடங்கப்பட்டது.
* பி.ஏ. ஆங்கில இலக்கியம்-1976-77 கல்வியாண்டில் தொடங்கப்பட்டது
* பி.எஸ்.சி தாவரவியல்-1977-78 கல்வியாண்டில் தொடங்கப்பட்டது
* பி.எஸ்சி கணிதம்-1978–79 கல்வியாண்டில் தொடங்கப்பட்டது
* பி.எஸ்.சி வேதியியல்-1980–81 கல்வியாண்டில் தொடங்கப்பட்டது
* பி.காம் அல்லது வணிகத் துறை -1984-85 கல்வியாண்டில் தொடங்கப்பட்டது
* பி.எஸ்.சி இயற்பியல் 1985-86 கல்வியாண்டில் தொடங்கப்பட்டது
* பி.எஸ்.சி ஹோம் சயின்ஸ் 1995-96 கல்வியாண்டில் தொடங்கப்பட்டது.
* பி.எஸ்சி கணினி அறிவியல் 1998-99 கல்வியாண்டில் தொடங்கப்பட்டது.
* கார்ப்பரேட் செயலகத்தில் பி.காம்- 2010–11 கல்வியாண்டில் வேலை சார்ந்த படிப்புகளின் கோரிக்கைகளிலிருந்து தொடங்கப்பட்டது.

## முதுகலை படிப்புகள்
புதுச்சேரி அரசு எம்.ஏ ஆங்கிலம் மற்றும் எம்.எஸ்சி முதுகலை படிப்புகளைத் தொடங்கியது. 1997-98 கல்வியாண்டில் தாவரவியலும், 2000-01ஆம் ஆண்டில் பெண்கள் மாணவர்களின் நலனுக்காக எம்.ஏ வரலாறும்  தொடங்கப்பட்டன.

## அமைவிடம்
அவ்வையார் அரசு மகளிர் கல்லூரி காரைக்காலில் உள்ள அண்ணல் அம்பேத்கர் தெருவில் அமைந்துள்ளது.

## மேற்கோள்கள்

பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:புதுச்சேரியில் உள்ள கல்லூரிகள்
மகாத்மா காந்தி அரசுக் கல்லூரி

**மகாத்மா காந்தி அரசு கல்லூரி** (*Mahatma Gandhi Government College*) இந்தியாவின், அந்தமான் நிக்கோபார் தீவுகளில் உள்ள ஒரே ஒரு கல்லூரியாகும். இக்கல்லூரி 1990ஆம் ஆண்டில் கார் நிக்கோபாரில் அரசு கல்லூரியாக நிறுவப்பட்டது. இது 1994-ல் மாயா பந்தருக்கு மாற்றப்பட்டு 1994 திசம்பர் 5 அன்று மகாத்மா காந்தி அரசு கல்லூரி என மறுபெயரிடப்பட்டது. இங்கு ஆறு பிரிவுகளில் இளநிலைப் படிப்புகள் வழங்கப்படுகின்றன. இக்கல்லூரி புதுச்சேரியில் உள்ள புதுவைப் பல்கலைக்கழக இணைப்பினைப்பெற்றுள்ளது.

## மேற்கோள்கள்

பகுப்பு:Coordinates on Wikidata
பகுப்பு:அந்தமான் நிக்கோபார் தீவுகளில் கல்வி
இராணி பத்மினி (நடிகை)

**ராணி பத்மினி** (*Rani Padmini*) என்பவர் ஒரு இந்திய திரைப்பட நடிகை ஆவார். இவர் 1980 களில்  மலையாளம், தமிழ், கன்னடம், தெலுங்கு படங்களில் ஒரு முன்னணி நடிகையாக இருந்தார். இவர் தனது கவர்ச்சியான பாத்திரங்களுக்காக நன்கு அறியப்பட்டார். இவர் சங்கர்ஷதம் என்ற மலையாளப் படத்தின் மூலமாக இந்தத் துறைக்குள் நுழைந்தார். மேலும் பரங்கிமலா, சங்கர்ஷனம், ஷரம், பந்தனம், கில்லிகான்சல் ஆகிய படங்களில் குறிப்பிடத்தக்க வேடங்களில் நடித்தார்.

இவர் 1985 அக்டோபர் 15 அன்று இவரது வீட்டில், இவரையும் இவரது தாயாரையும்  இவரது மூன்று ஊழியர்களால் கொலை செய்யப்பட்டார்.

## தனிப்பட்ட வாழ்க்கை
இவர் தமிழ்நாட்டின், சென்னை அண்ணா நகரில் சவுத்ரி மற்றும் இந்திரகுமாரிக்கு  ஒரே மகாளக பிறந்தார்.

## இறப்பு
1986 அக்டோபர் 15 அன்று காலை, ராணி பத்மினியின் ஓட்டுநர் ஜெபராஜ், காவலாளி குட்டி எனப்படும்  லட்சுமி நரசிம்மன்,  சமையல்காரர், விநாயகர் ஆகியோர் இவரின் தாயார் இந்திரகுமாரியைத் தாக்கி கொலை செய்தார். தாயின் அலறல் சத்தம் கேட்டு,  பார்க்க வந்த ராணி பத்மினியும், அவர்களால் வெட்டி கொல்லப்பட்டார். அந்த மூவரும் கைது செய்யப்பட்டு ஆயுள் தண்டனை விதிக்கப்பட்டனர். ராணி பத்மினியின் கொலையானது தமிழ்நாடு மற்றும் கேரளம் முழுவதும் அதிர்வலைகளை ஏற்படுத்தியதுடன், ராணி பத்மினியுடன் நெருங்கிய தொடர்பில் இருந்த ஒரு பெரிய மனிதரைப் பாதுகாப்பதற்காக இந்த மூன்று பேரும் கைது செய்யப்பட்டதாகக் கூறப்பட்டது.

## திரைப்படவியல்

### தமிழ்

* *[[பட்டம் பதவி]]* (1981)
* *[[குரோதம்]]* (1982)
* *[[கடவுலுக்கு ஓரு கடிதம்]]* (1982)
* *[[அனு (திரைப்படம்)|அனு]]* (1982)
* *[[கனவுகள் கற்பனைகள்]]* (1982)
* *[[பக்கத்து வீட்டு ரோஜா]]* (1982)
* *[[வில்லியனூர் மாதா]]* (1983)
* *[[நிரபராதி (1984 திரைப்படம்)|நிரபராதி]]* (1984)

## குறிப்புகள்

## வெளி இணைப்புகள்

* 
* எம்.எஸ்.ஐ.யில் ராணி பத்மினி

பகுப்பு:20 ஆம் நூற்றாண்டின் இந்திய நடிகைகள்
பகுப்பு:1986 இறப்புகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
தமிழ்த் திரைப்படங்களின் பட்டியல், 2020

**தமிழ்த் திரைப்படங்களின் பட்டியல் 2020** என்பது 2020 ஆம் ஆண்டு தமிழகத் திரைப்படத்துறையில் வெளியான திரைப்படங்களின் பட்டியல் ஆகும்.

## அதிக வசூல் செய்த திரைப்படங்கள்

## மேற்கோள்கள்


பகுப்பு:தமிழ்த் திரைப்படங்களின் பட்டியல்கள்
மாகே ஆறு

**மாகே ஆறு** (**மாயாழிபுழா** என்றும் அழைக்கப்படுகிறது), (இந்தியாவின் ஆங்கிலக் கால்வாய் என்றும் அழைக்கப்படுகிறது) தென்னிந்தியாவில் உள்ள ஒரு ஆறு. இது கேரள மாநிலம் மற்றும் புதுச்சேரியின் கடலோரப் பகுதியான மாகேவில் செல்கிறது.

## நிலவியல்
இந்த நதி மேற்குத் தொடர்ச்சி மலையின் வயநாடு மலைகளிலிருந்து உருவாகிறது. இந்த ஆற்றின் மொத்த நீளம் 54 கி.மீ. ஆகும். இது மாகே பகுதியில் அரபிக் கடலில் கலக்கிறது. இந்த ஆறு நரிபெட்டா, வாணிமேல், பெருவங்கரா, இய்யங்கோடு, இரிங்கனூர், திரிபங்கத்தூர், பெரிங்காளம், எடச்சேரி, கச்சேரி, ஏறாமலை, பாறக்கடவு, கரியாடு, கிடான்ஹி ஒளவிலம், குன்னுமக்கரா, அழியூர் கிராமங்கள் வழியே சுமார் 394 சதுர கிலோமீட்டர் நிலம் பாசனம் பெறுகிறது. மாகே நகரின் வடக்கு எல்லையாக இந்த ஆறு உள்ளது.

## பொருளாதாரம்
ஆற்று போக்குவரத்தின் மூலம் பெறும் பொருளாதாரப் பலன் குறைவாகவே உள்ளது. முன்னர் அருகே உள்ள கிராமங்களிலிருந்து பொருட்களைக் கொண்டு செல்ல இந்த ஆறு பயன்படுத்தப்பட்டுள்ளது. புதுச்சேரி அரசு ஆற்றின் கரையோரத்தில் ஒரு மீன்பிடி துறைமுகத்தைக் கட்ட திட்டமிட்டுள்ளது. இருப்பினும் தொழில்நுட்ப காரணங்களால், கட்டுமானத்தில் உள்ள துறைமுகம், கழிமுகம் அருகே உள்ள கடற்கரையில் உள்ளது. மாகே ஆற்றின் ஓரமாக நடைமேடை ஒன்று சுற்றுலா ஈர்ப்புத் திட்டத்தின் கீழ் அமைக்கப்பட்டுள்ளது. இது மாகே, மஞ்சக்கலில் உள்ள நீர் விளையாட்டு வளாகத்திலிருந்து ஆற்றின் கரையில் உள்ள [மீன்பிடித் துறைமுகத்தின்] தடைநீர் பகுதி வரை புதுச்சேரி அரசாங்கத்தால் கட்டப்பட்டுகிறது.

## சிறப்புகள்
எம். முகுந்தனின் மகத்தான நாவலான *[[மய்யழிக்கரையோரம்|மய்யழிக்கரையோரம் தீரங்கள்]]* (பி. 1974 ; மலையாளம் "மாகே ஆற்றின் கரையில்"), இந்த நதியைக் கொண்டாடுகிறது. ஆங்கிலேய ஆட்சி காலத்தில் இந்தியாவில் "ஆங்கில கால்வாய்" என்று அழைக்கப்பட்டது, ஏனெனில் இது பிரித்தானிய ஆட்சிச் செய்த தெளிச்சேரியைப் பிரெஞ்சு ஆட்சியிலிருந்த மாகேவிலிருந்து பிரித்தது. இது கடவுளின் தேசத்தில் மிகவும் மாசுபட்ட ஆறாக உள்ளது.

## மேலும் காண்க

* கேரளாவில் உள்ள நதிகளின் பட்டியல்
* கேரளாவில் உள்ள அணைகள் மற்றும் நீர்த்தேக்கங்களின் பட்டியல்
* இந்தியாவில் உள்ள நதிகளின் பட்டியல்

## மேற்கோள்கள்

## வெளி இணைப்புகள்

பகுப்பு:இந்திய ஆறுகள்
பகுப்பு:மேற்குத் தொடர்ச்சி மலை ஆறுகள்
யோகி ஆரோன் (யோகா ஆசிரியர்)

**யோகி ஆரோன்** (Yogi Aaron) கனடிய யோகா ஆசிரியரும் "நிர்வாண யோகியின் சுயசரிதை" என்ற புத்தகத்தின் ஆசிரியருமாவார். ஆரோன் நியூயார்க் நகரில் நிர்வாண யோகா இயக்கத்தை நிறுவினார். இது கூட்டாளர் மற்றும் தாந்த்ரீக யோகா ஆகிய இரண்டின் கூறுகளையும் உள்ளடக்கியது. மேலும் நிர்வாணமாக இருக்கும்போது நிகழ்த்தப்படுகிறது.

## ஆரம்பகால வாழ்க்கையும் தொழிலும்
18 வயதில், இவர் வான்கூவர் சமூக மையத்தில் வேலை செய்யத் தொடங்கினார். வடிவத்தை அழகாக வைத்திருப்பது வாழ்நாள் முழுவதும் பொறுப்பு என்பதை உணர்ந்த இவர் 1991 இல் யோகா மாணவராகவும் 1997 இல் ஆசிரியராகவும் ஆனார். பிரையன் கெஸ்ட், இராட் ஸ்ட்ரைக்கர், சுவாமி இராமா உள்ளிட்ட யோகா ஆசிரியர்களுடனும், இமயமலையில் உள்ள பிற ஆன்மீக குருக்களின் பல யோகா ஆசிரமங்கள் உட்பட உலகம் முழுவதும் பயணம் செய்து பார்வையிட்டார்.

இவர், 2001 இல் மன்ஹாட்டனுக்கு வந்தார். குறுகிய காலத்திற்குள் வெவ்வேறு நாடுகளுக்குச் சென்றார். ஹவாயில் ஒரு பயிற்சியின் போது தான், இவரும் இவரது நீண்டகால மாணவரான ஆதாமும் முதலில் "யோகாவை அடிப்படையாகக் கொண்ட ஒரு சமூகத்தை உருவாக்குவது பற்றி விவாதித்தனர். மேலும் இதன்மூலம் "மக்கள் தங்கள் ஆன்மாவை குணப்படுத்த முடியும்." என்பதை நம்பினர். ஆறு ஆண்டுகளுக்குப் பிறகு, இவர்கள் கோஸ்ட்டா ரிக்காவில் சொத்துக்களை வாங்கி *புளூ ஓசா* என்று அழைக்கப்படும் யோகா மையத்தைத் தொடங்கினார்கள்.

நிர்வாண யோகா பயிற்சி செய்வதற்கான யோசனையை ஆரோன் பிரபலப்படுத்தினார். இது நியூயார்க்கின் ஓரின சேர்க்கை சமூகத்தில் ஆண்களைப் பின்தொடர்ந்தது. அதன் பின்னர் இது சிகாகோ, லாஸ் ஏஞ்சலஸ் மற்றும் பாஸ்டனில் பரவியது. நியூயார்க்கின் செல்சியாவில் 2001 ஆம் ஆண்டில் 23 வது தெரு மற்றும் ஆறாவது அவென்யூவின் தென்மேற்கு மூலையில் உள்ள கட்டிடத்தில் நிர்வாண யோகா இயக்கத்தைத் தொடங்கினார்.

ஆரோன் பல்வேறு தலைப்புகளில் பேசுகிறார். பொதுவாக தன்சுதந்திரம் பற்றியும் தன்னுடன் பிறர் எப்படி சுதந்திரமாக இருக்க வேண்டும் என்பதையும் பற்றி பேசுகிறார். வாழ்க்கையின் நோக்கத்தை நிறைவேற்றுவது பற்றி பொதுவான தலைப்பில் பேசவும் எழுதவும் செய்கிறார்.

### நிர்வாண யோகியின் சுயசரிதை
ஆரோன் 2015 இல் *ஒரு நிர்வாண யோகியின் சுயசரிதை* என்ற நூலை எழுதினார். அதில், 70களின் பிரிட்டிசு கொலம்பியா, கனடா ஆகியவற்றில் தனது குழந்தைப் பருவம் பற்றியும், ஒரு மிருகத்தனமான உறைவிடப் பள்ளிக் கல்வி தன்னை முற்றிலும் மாறுபட்ட பாதையில் எவ்வாறு அமைத்தன என்பதை இவர் விவரிக்கிறார். இருப்பினும், உறுதியுடனும், வெளிப்புறங்களில் ஒரு அன்புடனும் ஊக்கமுடனும் காணப்படும் இவர், இயற்கை காட்சிகளில் தன்னைப் புரிந்துகொள்ள முயன்றதாக கூறுகிறார். புத்தகத்தை விமர்சனம் செய்த *பிராட்வே வேர்ல்ட் என்பார்*, "யோகி ஆரோனின் கதை அதிகாரமளிப்பதில் ஒன்றாகும். இது சாகச உணர்வைக் கொண்டுள்ளது." என்றார்.

## விமர்சனம்
ஆரோரின் நிர்வாண யோகா வகுப்புகள் அதன் உயர்ந்த சிற்றின்பத்திற்காக விமர்சனங்களைப் பெற்றன. நவீன உலகில் யோகா: தற்கால பார்வைகள் "சூடான நிர்வாண யோகாவை" சுவாமி சிவானந்தா போன்றவர்களை அவதூறாகப் பேசும் "பாலியல் வெளிப்பாட்டின் ஊக்குவிப்பு"என்று அழைக்கிறது.  *ஸ்டீவர்ட் ஜே லாரன்ஸ்* என்பவர் *தி கார்டியனில்* "ஆபாசம்" என்றும் இதை வரையறுத்தார் . யோகா வகுப்பில் கலந்து கொண்ட *அவுட்* இதழின் ஆசிரியர் *ஜோசுவா ஸ்டீன்*, "உயர்ந்த சிற்றின்பத்தால்" யோகாவின் தரம் குறைந்துவிட்டது என்று எழுதினார்  *அசோசியேட்டட் பிரஸ்ஸின்* அறிக்கையின் படி, நிர்வாண யோகா நிர்வாணமாக பயிற்சி பெற்ற தாந்த்ரீக யோகாவின் ஒரு வடிவமாகத் தெரிகிறது" என்கிறது.

## குறிப்புகள்

பகுப்பு:வாழும் மக்கள்
பகுப்பு:1972 பிறப்புகள்
பகுப்பு:யோகக் கலை
சுந்தரம் வர்மா

**சுந்தரம் வர்மா** (Sundaram Verma) ஒரு இந்திய சுற்றுச்சூழல் ஆர்வலர் . இந்தியாவின் வறண்ட பகுதிகளில் மரம் வளர்ப்பதற்கு உதவும் 'உலர் நில வேளாண்மை' நுட்பத்தை உருவாக்கியதற்காக 2020 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ இவருக்கு வழங்கப்பட்டது.

## ஆரம்பகால வாழ்க்கையும்ம் தொழிலும்
வர்மா ராஜஸ்தானின் சிகார் நகரில் உள்ள தண்டா கிராமத்தில் பிறந்து வளர்ந்தார். 1972 இல் பட்டப்படிப்பை முடித்த பின்னர், விவசாயத்தை ஒரு தொழிலாக தொடர முடிவு செய்தார். புது தில்லியில் உள்ள இந்திய வேளாண் ஆராய்ச்சி நிறுவனத்தில் கிருஷி விக்யான் கேந்திரா (கே.வி.கே)  மூலம் உலர் நில விவசாயத்தைப் படித்தார்.  பத்தாண்டுகளுக்குப் பிறகு, வறண்ட பகுதிகளுக்கு விவசாய நுட்பத்தை உருவாக்கி, அதில் அனைத்து வகையான மரங்களையும் ஒரு லிட்டர் தண்ணீரில் நடலாம் என்பதை விளக்கினார். இன்றுவரை இவர் 50,000 க்கும் மேற்பட்ட மரங்களை நட்டுள்ளார்.

## குறிப்புகள்

பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
அறிஞர் அண்ணா அரசு கலை அறிவியல் கல்லூரி, காரைக்கால்

**காரைக்கால், அறிஞர் அண்ணா அரசு கலை அறிவியல் கல்லூரி,** (*Arignar Anna Government Arts and Science College, Karaikal*) புதுச்சேரியின் காரைக்காலில் அமைந்துள்ள மிகப் பழமையான பட்டப்படிப்பு வழங்கும் கல்லூரிகளில் ஒன்றாகும். இது 1967ஆம் ஆண்டில் நிறுவப்பட்டது. இந்த கல்லூரி பாண்டிச்சேரியில் உள்ள புதுவைப் பல்கலைக்கழகத்துடன் இணைக்கப்பட்டுள்ளது. இந்த கல்லூரி கலை, வணிகம் மற்றும் அறிவியல் பிரிவுகளில் பல்வேறு படிப்புகளை வழங்குகிறது.

## துறைகள்

### அறிவியல்

* இயற்பியல்
* வேதியியல்
* கணிதம்
* தாவரவியல்
* விலங்கியல்
* கணினி அறிவியல்

### கலை மற்றும் வணிகம்

* பிரஞ்சு
* ஆங்கிலம்
* பொது நிர்வாகம்
* சமூக பணி
* பொருளாதாரம்
* வர்த்தகம்

## அங்கீகாரம்
இக்கல்லூரியைப் புது தில்லியில் உள்ள பல்கலைக்கழக மானிய குழுவின் (யுஜிசி) அங்கீகாரம் பெற்றுள்ளது.

## மேற்கோள்கள்

## வெளி இணைப்புகள்

* 

பகுப்பு:புதுச்சேரியில் உள்ள கல்லூரிகள்
இராசிவ் காந்தி கலை அறிவியல் கல்லூரி

**இராசிவ் காந்தி கலை மற்றும் அறிவியல் கல்லூரி** (*Rajiv Gandhi Arts and Science College*), புதுச்சேரியின் தவளகுப்பத்தில் அமைந்துள்ள ஒரு பட்டப்படிப்பு கல்லூரி ஆகும். புதுச்சேரி அரசினால் இக்கல்லூரி 1995ஆம் ஆண்டில் நிறுவப்பட்டது. இந்த கல்லூரி புதுவைப் பல்கலைக்கழகத்துடன் இணைக்கப்பட்டுள்ளது.  இந்த கல்லூரி கலை, வர்த்தகம் மற்றும் அறிவியல் துறைகளில் பல்வேறு படிப்புகளை வழங்குகிறது.

## துறைகள்

### அறிவியல்

* கணிதம்
* கணினி அறிவியல்

### கலை மற்றும் வணிகம்

* தமிழ்
* ஆங்கிலம்
* பொருளாதாரம்
* வியாபார நிர்வாகம்
* கூட்டுறவு மேலாண்மை
* வர்த்தகம்

## அங்கீகாரம்
இக்கல்லூரியை பல்கலைக்கழக மானிய குழு (யுஜிசி) அங்கீகரித்துள்ளது.

## மேற்கோள்கள்

## வெளி இணைப்புகள்

* http://www.rgasc.org/ 

பகுப்பு:புதுச்சேரியில் உள்ள கல்லூரிகள்
நா ஒரு ஏலியன் (2020 இசைத்தொகுப்பு)

***நா ஒரு ஏலியன்*** (செந்தமிழ்: **நான் ஒரு வேற்றுகிரகவாசி**) என்பது இப்பாப்பு தமிழாவின் இரண்டாவது ஒலியக இசைத்தொகுப்பு ஆகும். இவ்விசைத்தொகுப்பு 14 ஆகத்து 2020 அன்று வெளியானது.

## வெளியீடு
ஆகத்து 4, 2020 அன்று திங்க்கு மியூசிக்கு தன் திவிட்டர் கணக்கில் இப்பாப்பு ஆதி மீண்டும் தனித்துவ இசைக்கு **நா ஒரு ஏலியன்** என்கிற இசைத்தொகுப்பின் மூலம் திரும்புவதாக அறிவித்தது.
இந்த இசைத்தொகுப்பு ஆறு பாடல்களை உள்ளடக்கியது. அதில் முதல் பாடல் **நெட்டத் தொறந்தா** ஆகத்து 6, 2020 அன்று வெளியானது. ஏனைய பாடல்கள் அனைத்தும் ஒரே இசைத்தொகுப்பாக ஆகத்து 14, 2020 அன்று வெளியானது.

## விமர்சனம்
இந்த இசைத்தொகுப்புக்கு நேர்மறையான விமர்சனங்களே வழக்கப்பட்டன. இதைப் பற்றி தி நியூ இந்தியன் எக்சுபிரசிற்கு **ஆதி கொடுத்த பேட்டி**யில் தெரிவித்தவதாவதன் தமிழாக்கம் கீழே கொடுக்கப்பட்டுள்ளது. 

## இசைத்தடப் பட்டியல்
இவ்விசைத்தொகுப்பின் இசைத்தடப் பட்டியலை திங்க்கு மியூசிக்கு 22 சூலை 2020 அன்று வெளியிட்டது. 

## மேற்கோள்

பகுப்பு:இசை
பகுப்பு:இசை வகைகள்
பகுப்பு:இசை வெளியீடுகள்
பகுப்பு:இசைத் தொகுப்புக்கள்
பகுப்பு:இசைகேளிகள்
இரகிபாய் சோமா பாப்பர்

**இரகிபாய் சோமா போபரே** (Rahibai Soma Popere) 1964 இல் பிறந்த இவர், ஒரு இந்திய விவசாயியும், இயற்கைப் பாதுகாவலருமாவார். இவர் மற்ற விவசாயிகளுக்கு பூர்வீக வகை பயிர்களுக்குத் திரும்ப உதவுகிறார். சுய உதவி குழுக்களுக்கு அவரை பயிரிட உதவுகிறார். பிபிசியின்  "2018இல் 100 பெண்கள்" என்ற பட்டியலில் இடம்பெற்ற மூன்று இந்தியர்களில் இவரும் ஒருவர். விஞ்ஞானி ரகுநாத் மசேல்கர் இவருக்கு "விதைத் தாய்" என்ற பெயரைக் கொடுத்தார். மேலும், 2020இல் இந்திய அரசு இவருக்கு பத்மசிறீ விருது வழங்கியது.

## ஆரம்ப கால வாழ்க்கை
பாப்ரே, மகாராட்டிர மாநிலத்தில் அகமதுநகர் மாவட்டத்தில் அகோல் தொகுதியில் அமைந்துள்ள கோம்பல்னே கிராமத்தைச் சேர்ந்தவர். இவருக்கு முறையான கல்வி இல்லை. இவர் கல்வியறிவற்றவர். இவர் தனது வாழ்நாள் முழுவதும் பண்ணைகளில் பணிபுரிந்தார். மேலும், பயிர் பன்முகத்தன்மை குறித்த அசாதாரண புரிதலைக் கொண்டுள்ளார். 
[thumb| இந்தியக் குடியரசுத் த்லைவர் [ராம் நாத் கோவிந்த் 2018 ஆம் ஆண்டில் நாரி சக்தி புரஸ்காரை இவருக்கு வழங்கினார்]]
## தொழில்
பாப்ரே பெண்கள் தலைமையிலான வேளாண்-பல்லுயிரியலில் கவனம் செலுத்துகிறார்.  ஏறக்குறைய ஐம்பது ஏக்கர் தனித்துவமான விளைநிலங்களை இவர் பாதுகாத்துள்ளார். அங்கு இவர் 17 வெவ்வேறு பயிர்களை வளர்க்கிறார்.  இவர் 2017 ஆம் ஆண்டில் பாரதிய வேளாண் தொழில் அபிவிருத்தி ஆராய்ச்சி அறக்கட்டளையால் பார்வையிடப்பட்டார். அறக்கட்டளை இவர் பராமரித்து வரும் தோட்டங்களில் ஒரு குடும்பத்தின் உணவுத் தேவைகளை பூர்த்தி செய்ய போதுமான விளைபொருள்கள் இருப்பதைக் கண்டது.

அருகிலுள்ள கிராமங்களில் உள்ள சுய உதவிக்குழுக்கள் மற்றும் குடும்பங்களுக்காக தொடர்ச்சியான அவரை ஒன்றை இவர் உருவாக்கினார்.  அறிவியல் மற்றும் தொழில் ஆராய்ச்சி மன்றத்தின் முன்னாள் இயக்குநர் இரகுநாத் மசேல்கர் இவரை 'விதைத் தாய்' என்று வர்ணித்தார். கல்சுபாய் பிராந்தியத்தில் விதை பாதுகாப்புக்கான குழு என்ற சுய உதவிக்குழுவின் செயலில் உறுப்பினராக உள்ளார். பண்ணைகளில் தண்ணீரை பாய்ச்ச்சி அறுவடை செய்ய இவர் தனது சொந்த முறைகளை உருவாக்கியுள்ளார். தரிசு நிலத்தை விளைநிலமாக மாற்ற அறிவியல் ரீதியாக பயன்படுத்துகிறார். விதைகளைத் தேர்ந்தெடுப்பதற்கும், வளமான மண்ணை வைத்திருப்பதற்கும், பூச்சிகளை நிர்வகிப்பதற்கும் இவர் விவசாயிகளுக்கும் மாணவர்களுக்கும் பயிற்சி அளிக்கிறார்.  இவர் நான்கு போக நெல் சாகுபடியில் திறமையானவர். கிராமப்புற பகுதிகளின் மாற்றங்களுக்கான மகாராட்டிரா தொழில்நுட்பக் கழகத்தின் (மித்ரா) ஆதரவுடன் தனது நிலத்தில் கோழிகளை வளர்க்கவும் கற்றுக்கொண்டார்.

## மேற்கோள்கள்

பகுப்பு:இதரகளங்களில் பத்மசிறீ விருது பெற்றவர்கள்
பகுப்பு:வாழும் மக்கள்
பகுப்பு:1964 பிறப்புகள்
பகுப்பு:பத்மசிறீ விருது பெற்ற சமூகப்பணியாளர்கள்
உஷா சௌமர்

**உஷா சௌமர்**  (Usha Chaumar) (பிறப்பு 1978)  இவர் இந்திய மாநிலமான ராஜஸ்தானின் அல்வார் பகுதியைச் சேர்ந்த சமூக சேவகராவார். இவர் இலாப நோக்கற்ற பிரிவான 'சுலப் சர்வதேச சமூக சேவை அமைப்பின்' தலைவராகவும் இருக்கிறார். 2020 ஆம் ஆண்டில், சமூகப் பணித் துறையில், குறிப்பாக மனித ஆற்றலால் கழிநிலையை வெளியேற்றுவதற்கு எதிராக விழிப்புணர்வை ஏற்படுத்துவதில் இவர் செய்த பங்களிப்புக்காக இந்திய அரசிடமிருந்து பத்மசிறீ கௌரவத்தை பெற்றார்.

## வாழ்க்கை
ராஜஸ்தானின் பரத்பூருக்கு அருகிலுள்ள தீக் என்ற ஊரில் ஒரு தலித் குடும்பத்தில் பிறந்த உஷா சௌமர் தனது தாயுடன் சேர்ந்து தனது 7 வயதில் கையால் மனிதக் கழிவுகளை அகற்றும் பணியைத் தொடங்கினார். இவர் எவ்வித பாதுகாப்பு உபகரணங்களும் இல்லாமல் கழிவுகளை அகற்றினார். சௌமர் தனது 10 வயதில் திருமணம் செய்து கொண்டார். மேலும் தனது 14 வயதில் தனது கணவரின் குடும்பத்துடன் அல்வாருக்கு குடிபெயர்ந்தார். 2002 ஆம் ஆண்டில், தனது 24 வயதில், 'சுலப் சர்வதேச சமூக சேவை அமைப்பின் நிறுவனர் பிந்தேசுவர் பதக், இவரது கிராமத்திற்குச் சென்றபோது, க்ழிவுகளை அகற்றும் தொழிலார்களுடன் பேசினார். அவரது வழிகாட்டுதலின் கீழ், ஒரு மாற்று நிலையான வாழ்க்கை முறைக்காக, *நை திஷா என்ற தன்னார்வ* தொண்டு நிறுவனத்தில் உஷா சேர்ந்தார். தற்போது, சுலப் சரவதேச அமைப்பின் இலாப நோக்கற்ற பிரிவான சுலப் சர்வதேச சமூக சேவை அமைப்பின் (சிசோ) தலைவராக உள்ளார். 2020 ஆம் ஆண்டில், சமூகப் பணித் துறையில், குறிப்பாக மனிதக் கழிவுகளை கையால் அகற்றும் தொழிலுக்கு எதிராக விழிப்புணர்வை ஏற்படுத்துவதில் இவர் செய்த பங்களிப்புக்காக இந்திய அரசிடமிருந்து பத்மசிறீ  கௌரவத்தைப் பெற்றார்.

## குறிப்புகள்

பகுப்பு:1978 பிறப்புகள்
பகுப்பு:சமூக சேவகர்கள்
பகுப்பு:வாழும் மக்கள்
பகுப்பு:பத்மசிறீ விருது பெற்ற சமூகப்பணியாளர்கள்
நவாப் அப்துல் சப்பார்

நவாப் **அப்துல் ஜபார்** (Nawab Abdul Jabbar) (24 அக்டோபர் 1837 - 30 சனவரி 1918) ஒரு பிரித்தானிய இந்திய அதிகாரத்துவமும், சமூக சேவகருமாவார்.

## ஆரம்ப கால வாழ்க்கை
அப்துல் சப்பார் 1837 அக்டோபர் 24 ஆம் தேதி இந்தியாவின் மேற்கு வங்காள மாநிலத்தின் கிழக்கு வர்தமான் மாவட்டத்தின் பர்கதி கிராமத்தில் அமைந்துள்ள தனது தாய்வழி தாத்தாவின் வீட்டில் பிறந்தார். இவரது குடும்ப வீடு கிழக்கு வர்தமானின் காசியாரா என்ற கிராமத்தில் இருந்தது. இவரின் தந்தை கான் பகதூர் கோலம் அசுகர் பிரித்தானிய கிழக்கிந்திய நிறுவனத்தின் நீதித்துறையில் தலைமை சதர் அமீனாக இருந்தார். அப்துல் சப்பார் வர்தமான் ராஜ் பள்ளியில் நுழைவுத் தேர்வில் தேர்ச்சி பெற்றார். இங்கே இவர் இராம்தானு லகரி என்பவரின் மாணவர். பின்னர் இளங்கலை வகுப்பில் மாநிலக் கல்லூரியில் அனுமதிக்கப்பட்டார். 1857 இல் தந்தை இறந்த பிறகு இவர் கல்வியை விட்டுவிட்டார்.

## தொழில்
தனது தொழில் வாழ்க்கையின் தொடக்கத்தில் துணை நீதிபதியாக சேர்ந்தார். 1889 மற்றும் 1894 க்கு இடையில் இவர் கொல்கத்தாவில் தலைமை நீதிபதியாகப் பணியாற்றினார். 1884, 1886 மற்றும் 1893 ஆம் ஆண்டுகளில் வங்காள சட்டமன்றத்தில் உறுப்பினராக நியமிக்கப்பட்டார். ஓய்வுக்குப் பிறகு இவர் போபால் இராச்சியத்தின் முதல்வராக நியமிக்கப்பட்டு 1897 முதல் 1902 வரை பணியாற்றினார். அங்கு சமூக நலப் பணிகளில் இவர் செய்த பங்களிப்புக்காக கௌரவிக்கப்பட்டார்.

தென்னாப்பிரிக்காவில் காந்தியின் இனவெறி எதிர்ப்பு இயக்கத்தை ஆதரிக்க சுரேந்திரநாத் பானர்ஜி கொல்கத்தாவில் ஏற்பாடு செய்திருந்த கூட்டத்தில் அப்துல் சப்பார் தலைவரக இருந்தார். இந்திய தேசிய காங்கிரசு, அகில இந்திய முஸ்லீம் லீக் ஆகிய இரண்டும் இவரது வாழ்நாளில் நிறுவப்பட்டது, ஆனால் இவர் ஒருபோதும் அரசியலில் ஆர்வம் காட்டவில்லை.

## முஸ்லிம் சமுதாயத்தில் பங்களிப்பு
இந்திய முஸ்லிம்களின் முதல் அமைப்பான மத்திய தேசிய முகமதிய சங்கத்தின் உறுப்பினராக இருந்தார். முகமதிய இலக்கிய சங்கத்தின் உறுப்பினராகவும், 1900 இல் சங்கத்தின் தலைவராகவும் தேர்ந்தெடுக்கப்பட்டார். இவருக்கு நவாப் அப்துல் லத்தீப்புடன் நெருங்கிய தொடர்பு இருந்தது. அப்துல் சப்பார் முஸ்லிம்களிடையே மேற்கத்திய கல்வியை வளர்க்க ஆர்வமாக இருந்தார். *முஸ்லீம் தர்ம போரிச்சாய்* (முஸ்லீம் மதம் அறிமுகம்) என்ற தலைப்பில் வங்காள மொழியில் ஒரு புத்தகத்தை எழுதினார். இவர் பெண்கள் கல்வியில் அதிக அக்கறை காட்டவில்லை. இவர் தனது இரண்டு உருது புத்தகங்களில் பெண் கல்வி குறித்த தனது கருத்தை முன்வைத்தார்.

கொல்கத்தாவில், முஸ்லிம் மாணவர்களுக்காக 1896 இல் டெய்லர் விடுதி  கட்டப்பட்டது. அதன் ஆரோக்கியமற்ற சூழல் மற்றும் போதுமான வசதிகள் இல்லாததால் 1908 ஆம் ஆண்டில் புதிய விடுதிகளை நிறுவ இவர் இயக்கத்தைத் தொடங்கினார். இறுதியில் முஸ்லிம் மாணவர்களுக்காக பேக்கர் விடுதி நிறுவப்பட்டது.

## மரியாதை
அப்துல் சப்பாருக்கு 1895 இல் கான் பகதூர் மற்றும் இந்தியப் பேரர்சின் ஒழுங்கு என்ற கௌரவம் வழங்கப்பட்டது.  பின்னர் இவர் நவாப் பட்டத்தையும் பெற்றார்.

## இறப்பு
30 சனவரி 1918 இல் அப்துல் சப்பார் இறந்தார்.

## குறிப்புகள்

பகுப்பு:1918 இறப்புகள்
பகுப்பு:1837 பிறப்புகள்
பகுப்பு:சமூக சேவகர்கள்
காலிக்ரா ஃபுலோ

**காலிக்ரா ஃபுலோ** (Calligra Flow முன்னர் *கிவியோ)* என்பது ஓர் இலவச வரைபட மென்பொருள் ஆகும்.  இது கே டீ ஈ இன் ஊடாடும் வரைகலை மற்றும் *கலிக்ரா சூட்டின்* ஒரு பகுதியாகும்.

## விளக்கம்
ஃபுலோ என்பது காலிக்ரா தொகுப்பிற்கான ஒரு பாய்வு வரைபடம் மற்றும் வரைபட பயன்பாடு ஆகும். இது மைக்ரோசாப்ட் விசியோவைப் போன்ற ஒரு பயனர் இடைமுகத்தைக் கொண்டுள்ளது.

அம்சங்கள்:

* பைத்தானைப் பயன்படுத்தி செய்யக்கூடிய வரை அச்சு.
* தியா வரை அச்சிற்கான ஆதரவு.
* கூடுதல் செயல்பாட்டைச் சேர்ப்பதற்கான செருகுநிரல் கட்டமைப்பு.

## வரலாறு
கிவியோ *தெ கம்பெனியால்*  உருவாக்கப்பட்டது, இதன் மூலநிரலை லினக்சில் பயன்படுத்தும் வகையில் குனூ பொதுமக்கள் உரிமத்தில் வழங்கியது. கிவியோ எம்பி பதிப்பு 3.0 டிசம்பர் 2004 இல் வெளியிடப்பட்டது. அந்த வெளியீடு Qt 3 ஐ அடிப்படையாகக் கொண்டது. 

## சான்றுகள்

## வெளி இணைப்புகள்

* காலிகிரா பாய்ச்சல் முகப்புப்பக்கம்
பகுப்பு:இலவச கல்வி மென்பொருள்
ஈஸ்வரன் (திரைப்படம்)

***ஈஸ்வரன்*** என்பது 2021 ஆம் ஆண்டு வெளியான தமிழ் மொழி சண்டை திரைப்படம் ஆகும். இத்திரைப்படத்தை சுசீந்திரன் எழுதி இயக்க, பாலாஜி காபா, கே. வி. துரை மற்றும் எம். டி. சராபுதீன் ஆகியோர் மாதவ் மீடியா மற்றும் டி கம்பெனி என்ற பெயரிலான அவர்களின் நிறுவனப் பெயரில் தயாரித்துள்ளனர்.

இத்திரைப்படத்தில் சிலம்பரசன், பாரதிராஜா, நிதி அகர்வால் மற்றும் நந்திதா ஆகியோர் முக்கிய கதாபாத்திரங்களில் நடித்துள்ளனர். இத்திரைப்படத்திற்கு தமன் இசையமைத்துள்ளார். இத்திரைப்படத்தின் ஒளிப்பதிவை திருநாவுக்கரசுவும் படத்தொகுப்பினை  ஆண்டனியும் செய்துள்ளனர். இந்தத் திரைப்படம் 14 ஜனவரி 2021 தமிழர் திருநாள் தைப்பொங்கல் அன்று திரையரங்குகளில் வெளியானது.

## கதைசுருக்கம்
திண்டுக்கல் மாவட்டத்தில் ஒரு கிராமத்தில் தனியாக வசிக்கும் பெரியசாமி (பாரதிராஜா) அவருக்கு உதவியாக எல்லா வேலைகளையும் செய்துகொண்டு இருக்கும் ஆதிசிவம் (சிலம்பரசன்). பல வருடங்களாக ஊர் பக்கமே வராத தனது பிள்ளைகளை அவரது மனைவியின் 25வது நினைவு நாளுக்காவது வருவார்களா என காத்திருக்கிறார். அந்த தருணம்  கொரோனா நோய் உலகம் முழுவதும் பரவ அதை காரணம் காட்டி பிள்ளைகள் எல்லோரும் ஊருக்கு வருகின்றனர். இந்த குடும்பத்தை பழி வாங்க காத்திருக்கும் சிலர். அதிலிருந்து வரும் பிரச்சனைகளும் அந்தப் பிரச்னைகளை அவருக்குத் துணையாக இருக்கும் ஆதிசிவம்  எப்படித் தீர்க்கிறார் என்பதும்தான் கதை.

## நடிகர்கள்
* சிலம்பரசன்  - ஆதிசிவம் (ஈஸ்வரன்)
* பாரதிராஜா - பெரியசாமி
* மனோஜ் பாரதிராஜா - 'இளம் வயது' பெரியசாமி
* நிதி அகர்வால் - பூங்கொடி
* நந்திதா - வாசுகி
* பாலா சரவணன் - குட்டி புலி 
* ஹரிஷ் உத்தமன் - காவல் அதிகாரி
* அருல்தோஸ் - ஆதிநாராயணன்
* முனீஷ்காந்த் ராமதாஸ் - மரகதமணி
* காளி வெங்கட் - காளி
* சிவா
* பாவா இலட்சுமணன்

## மேற்கோள்கள்

## வெளிப்புற இணைப்புகள்
* 

பகுப்பு:2021 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழ் சண்டைத் திரைப்படங்கள்
பகுப்பு:தமன் இசையமைத்த தமிழ்த் திரைப்படங்கள்
பகுப்பு:சிலம்பரசன் நடித்த திரைப்படங்கள்
கேன்டர்

**கேன்டர்** (Cantor) என்பது அறிவியல் புள்ளிவிவரங்கள் மற்றும் பகுப்பாய்வுகளுக்கான கட்டற்ற கணித மென்பொருள்  ஆகும்.   இது கே டீ ஈமென்பொருள் தொகுப்பு 4 இன் ஒரு பகுதியாகும், மேலும் கே டி ஈ கல்வித் திட்டத்தின் கேதீது தொகுப்பின் ஒரு பகுதியாக இதன்  4.4 பதிப்பு வெளியானது.

## அம்சங்கள்
கேன்டர் என்பது ஒரு வரைகலை பயனர் இடைமுகமாகும், இது அதன் கணித செயல்பாடுகளை பல பின் மற்றும் முன் இணைப்புகளுக்கு வழங்குகிறது. அதன் சொருகி அடிப்படையிலான அமைப்பு வெவ்வேறு இணைப்புகளைச் சேர்க்க அனுமதிக்கிறது. இது ஜூலியா, *கே அல்ஜீப்ரா*, லுவா, மாக்சிமா, ஆக்டேவ், பைத்தான், ஆர், சேஜ்மேத் ,சைலாப் மற்றும் கால்குலேட் ஆகியவற்றைப் பயன்படுத்தலாம்!, .  

கேன்டர் ஒரு நிலையான இடைமுகத்தை வழங்குகிறது; அதன் திட்டப்பக்கம் பின்வரும் அம்சங்களை பட்டியலிடுகிறது: 

* வெளிப்பாடுகளை மதிப்பிடுவதற்கான சிறந்த பணித்தாள் பார்வை
* பணித்தாள் அல்லது தனி சாளரத்தில் முடிவுகளை பார்க்கும் வசதி
* LaTeX ஐப் பயன்படுத்தி கணித சூத்திரங்களின் தட்டச்சு அமைத்தல்

## சான்றுகள்

## வெளி இணைப்புகள்

* 
பகுப்பு:இலவச கல்வி மென்பொருள்
முகமது சாரிப் (சமூக சேவகர்)

**சாரிப் சாச்சா** என்று பிரபலமாக அழைக்கப்படும் **முகமது சாரிப்** (Mohammed Sharif) இந்தியாவின்  உத்தரபிரதேசத்தைச் சேர்ந்த மிதிவண்டி பழுது பார்க்கும் ஒரு சமூக சேவராவார். 20000 க்கும் மேற்பட்ட அடையாளம் தெரியாத மற்றும் உரிமை கோரப்படாத இறந்த உடல்களுக்கு இறுதி சடங்குகளைச் செய்ததற்காக இவர் அறியப்படுகிறார். சமூகப் பணிகளில் இவர் செய்த பங்களிப்புக்காக 2020 ஆம் ஆண்டில் இந்திய அரசு தனது நான்காவது மிக உயர்ந்த குடிமை விருதான பத்மசிறீ விருது வழங்கி கௌரவித்தது.

## சுயசரிதை
சாரிப்பின் மூத்த மகன் முகமது ரைசு கான் 1992 ல் சுல்தான்பூர் செல்லும் வழியில் கொலை செய்யப்பட்டார். அவரது உரிமை கோரப்படாத உடல் சாலையில் கிடந்ததால், அது விலங்குகளால் விழுங்கப்பட்டது. இந்த சம்பவத்திற்குப் பிறகு, அடையாளம் தெரியாத இறந்த உடல்களின் இறுதி சடங்குகளை சாரிப் அடக்கம் செய்யத் தொடங்கினார். இவர் உரிமை கோரப்படாத உடல்களுக்காக காவல் நிலையங்கள், மருத்துவமனைகள், தொடர்வண்டி நிலையங்கள், சவக்கிடங்குகள் போன்ற இடங்களை பார்வையிடுகிறார். 72 மணி நேரம் யாரும் உரிமை கோராத பின்னரே சடலங்கள் இவரிடம் காவலர்களால் ஒப்படைக்கப்படுகின்றன.

உரிமை கோரப்படாத ஒவ்வொரு உடலுக்கும் இவர், அவர்களின் மதத்தின் படி இறுதி சடங்குகளை செய்கிறார்.  பைசாபாத் மற்றும் அதைச் சுற்றியுள்ள 25,000 க்கும் மேற்பட்ட உரிமை கோரப்படாத உடல்களின் கடைசி சடங்குகளை இவர் செய்துள்ளார். இவர் பல முறை நிதி சிக்கல்களை எதிர்கொண்ட போதிலும், நன்கொடைகளை சேகரித்துக் கொண்டு, பின்னர் இறுதி சடங்குகளைச் செய்வதற்கான தனது நடவடிக்கைகளை மேற்கொண்டார்.  ஸ்டார் தொலைக்காட்சி அலைவரிசைகளிலும், ஈ டிவி தொலைக்காட்சியிலும், தூர்தர்ஷனின் தேசிய மற்றும் அனைத்து மாநில அலைவரிசைகளில் ஒளிபரப்பப்பட்ட ஓர் இந்திய அரட்டை நிகழ்ச்சியான சத்யமேவ ஜெயதே என்ற நிகழ்ச்சியிலும் இவர் தோன்றினார்.

சமூகப் பணிகளில் பங்களித்ததற்காக இவருக்கு 2020 ஆம் ஆண்டில் பத்மசிறீ விருது வழங்கப்பட்டது.

## குறிப்புகள்

பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:வாழும் மக்கள்
எஸ். என். பார்வதி

**எஸ். என். பார்வதி** (*S. N. Parvathy*) என்பவர் ஒரு இந்திய திரைப்பட நடிகை மற்றும் தொலைக்காட்சி நடிகை ஆவார். இவர் தமிழ் திரைப்படங்கள் மற்றும் தொலைக்காட்சித் தொடர்களில் துணை வேடங்களில் நடித்துள்ளார். இவர் பெரும்பாலான படங்களில்  தாய் வேடங்களில் நடித்துள்ளார். பிரபல திரைப்படங்களான *[[அனுபவி ராஜா அனுபவி]]*, *[[பசி (திரைப்படம்)|பசி]]*, *[[பாலைவனச்சோலை (திரைப்படம்)|பலைவானச்சோலை]]*, *[[ஆகாய கங்கை (திரைப்படம்)|ஆகாய கங்கை]]*, *[[எங்க ஊரு பாட்டுக்காரன் (திரைப்படம்)|எங்க ஊரு பாட்டுக்காரன்]]*, *[[அண்ணாநகர் முதல் தெரு]]*, *[[சின்ன மாப்ளே]]* போன்ற படங்களில் பணியாற்றியுள்ளார். இவரது முதல் படம் 1965 ஆம் ஆண்டில் வெளியான *பணம் தரும் பரிசு* ஆகும். இவர் 200 க்கும் மேற்பட்ட படங்களிலும் 5000 நாடகங்களிலும் நடித்துள்ளார். இவர் 1985 இல் கலைமாமணி விருது  பெற்றார்.

## ஆரம்ப கால வாழ்க்கை
பார்வதியின் சொந்த ஊர் பரமக்குடி, என்றாலும் இவர் பர்மாவில் பிறந்தார். பார்வதியின் தந்தை நாகசுந்தரம், தாய் வள்ளியம்மாள். இவர் 1958 இல் நாடகங்களில் நடிக்க வந்தார். இவர் நடித்த முதல் நாடகம் *தீர்பு* என்பதாகும். பி. ஏ. கிருஷ்ணன் இவரது நாடக குரு ஆவார். அவர்தான் இவரை நடிகையாக்கியது. அதன் பிறகு, நாடக உலக தந்தை டி. கே. சண்முகம் அண்ணாச்சியுடன் 5000 க்கும் மேற்பட்ட நாடகங்களில் நடித்துள்ளார்.

## திரைப்பட வாழ்க்கை
இவர் ஒரே நாளில் ஏழு நாடகங்களில் நடித்துள்ளார். இவர் தனது 13 வயதில் நாடகங்களில் நடிக்கத் தொடங்கினார். ஏ. வி. எம். ராஜன் குழுவிலிருந்து காத்தாடி ராமமூர்த்தியின் குழு வரை பல நாடகங்களில் நடித்துள்ளார். இவர் முதலில் *பணம் தரும் பரிசு* படத்தில் தாயாக நடித்தார். அந்த நேரத்தில், இவருக்கு 17 வயதுதான். இவர் *[[பசி (திரைப்படம்)|பசி]]* படத்தில் நடிக்கும் வரை இவரது வாழ்க்கை கஷ்டத்திலேயே இருந்தது. அப்போதிருந்து, இவர் ஒரு சிறந்த துணை நடிகையாக மாறிவிட்டார்.

## தனிப்பட்ட வாழ்க்கை
இவர் நாடகத்தில் நடித்துக்கொண்டு இருந்தபோது 1961 இல் திருமணம் செய்து கொண்டார். இவரின் கணவர் சாரங்கன் என்பவராவார். இவருக்கு ஒரு மகனும் ஒரு மகளும் உள்ளனர். இவரின் மகன் ஒரு பொறியாளர், மகள் இயங்கியல் மருத்துவர்.

## விருதுகள்
இவர் தமிழக அரசின் கலைமாமணி மற்றும் கலைசெல்வம் விருதுகளைப் பெற்றவர்.

## தொலைக்காட்சி

## திரைப்படவியல்
*இது ஒரு பகுதி திரைப்படவியல் மட்டுமை.* *நீங்கள் இதை விரிவாக்கலாம்.*

### 1960 கள்

### 1970 கள்

### 1980 கள்

### 1990 கள்

### 2000 கள்

## குறிப்புகள்


## வெளி இணைப்புகள்

* 

பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:தமிழ் நடிகைகள்
நயன் கோசு

பண்டிட் **நயன் கோசு** (Pandit Nayan Ghosh)(பிறப்பு: ஏப்ரல் 28, 1956) ஓர் இந்திய கைம்முரசு இணைக் கலைஞரும், சித்தார் நிபுணருமாவார்.

## நிகழ்த்துக் கலை
இந்திய இசைக் காட்சிகளில் ஒரு முன்னணி இடத்தைப் பிடித்த இவர், 1956 ஆம் ஆண்டில் பிறந்தார். கைம்முரசு மற்றும் பின்னர் சித்தாரில் தனது மறைந்த தந்தை பத்மபூசண் பண்டிட் நிகில் கோசிடமிருந்து ஆழ்ந்த பயிற்சி பெற்றார். பின்னர், உஸ்தாத் அகமது ஜான் திரக்வா மற்றும் பண்டிட் ஞான பிரகாஷ் கோஷ் ஆகியோரின் கீழ் படித்தார். இவர் தனது தந்தை பண்டிட் நிகில் கோஷிடமிருந்து சிதார் மற்றும் குரலிசையிலும் பயிற்சி பெற்றார். பின்னர் பண்டிட் புத்ததேவ் தாசு குப்தாவிடமிருந்து கற்றுக்கொண்டார்.

இவரது முதல்  நிகழ்ச்சி 1960 இல் இவரது 4 வயதில் இருந்தது. அதைத் தொடர்ந்து 1974 முதல் உலகம் முழுவதும், மதிப்புமிக்க இடங்களிலும், பல்கலைக்கழகங்களிலும் விரிவான இசை மற்றும் கற்பித்தல் நடைபெற்றது.

பண்டிட் ரவி சங்கர், உஸ்தாத் விலாயத் கான், பண்டிட் நிகில் பானர்ஜி, பண்டிட் ஜஸ்ராஜ், பண்டிட் சிவ்குமார் சர்மா, உஸ்தாத் அம்ஜத் அலி கான், உஸ்தாத் ரைஸ் கான், பண்டிட் புத்ததேவ் தாஸ் குப்தா, உஸ்தாத் சலமத் அலிகான், உஸ்தாத் முன்னாவர் போன்ற பலரிடம் இணைந்து பல இசை நிகழ்ச்சிகளை வழங்கியுள்ளார்.

இவர் தற்போது மும்பையில் உள்ள சங்கீத மகாபாரதியின் இயக்குநராகவும், மும்பை, இந்திய தொழில்நுட்பக் கழகத்தில் (ஐ.ஐ.டி) சிறப்பு விருந்தினர் பேராசிரியராகவும் உள்ளார்.

## குடும்பம்
'வட இந்திய புல்லாங்குழலின் தந்தை' என்று பிரபலமாகக் கருதப்படும் பன்னாலால் கோசு இவரது மூத்த மாமாவார். இவரது சகோதரர் பண்டிட் துருப கோசு ஒரு சாரங்கி கலைஞராவார். இவரின் மகன் இசான் கோசுவும், ஒரு கைம்முரசு நிபுணராவார்.

## விருதுகள்
இவர் ஏராளமான பட்டங்களையும் விருதுகளையும் பெற்றுள்ளார்; மும்பை சுர் சிங்கர் சம்சாத் வழங்கிய தால் மணி மற்றும் சுர் மணி ஆகியவை இதில் அடங்கும் (1985); அமெரிக்காவின் கலிபோர்னியாவின் துணை நிலை ஆளுநரால் வழங்கப்பட்ட சாதனை விருது; மற்றும் மும்பையின் சுவர சாதனா சமிதி வழங்கிய சுவர சாதனா ரத்னா (2013) போன்றவை. இந்துஸ்தானி கருவி இசையில் பங்களித்ததற்காக இவருக்கு 2014 ஆம் ஆண்டிற்கான சங்கீத நாடக அகாதமி விருது வழங்கப்பட்டது.
## மேலும் காண்க

* நிகில் கோசு
* பன்னாலால் கோசு
* ஞான பிரகாஷ் கோஷ்
* துருப கோசு
* புத்ததேவ் தாசு குப்தா
* இசான் கோசு

## குறிப்புகள்

## வெளி இணைப்புகள்
* Interview with Nayan Ghosh

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:தபேலா இசைக் கலைஞர்கள்
எலிசபெத் வில்லிங் பவல்

**எலிசபெத் வில்லிங் பவல்** (பிப்ரவரி 21, 1743 - ஜனவரி 17, 1830) அமெரிக்க முக்கியஸ்தர் மற்றும் 18-ஆம் நூற்றாண்டின் இறுதியிலும் 19-அம நூற்றாண்டின் தொடக்கத்திலும் பிலடெல்பியா உயர் வகுப்பை சேர்ந்த பிரபலர் ஆவார். பிலடெல்பியாவின் மேயர்களின் மகள் மற்றும் மனைவியான இவர், அமெரிக்க அரசியல் விருந்தோம்பலின் முக்கிய அங்கமான பல கூட்டங்களை அமைத்தார். 1774-ஆம் ஆண்டின் முதல் கண்ட காங்கிரஸ் சமயத்தில் அதில் பங்கேற்க வந்தவர்களுக்கும் மற்றும் அவர்களது குடும்பத்திற்கும் தனது வீட்டில் இடம் தந்து, இரவு விருந்துகள் மற்றும் இதர நிகழ்ச்சிகளை அமைத்தும் தந்தார். அமெரிக்க விடுதலை போர்க்கு பின்னர் பிலடெல்பியாவின் முக்கியஸ்தர் ஆனார், மற்றும் முன்னோடி சிந்தனையாளர்கள் மற்றும் அரசியல் புள்ளிகளின் குடியரசு அவையை ஏற்படுத்தினார்.

அந்த காலத்தின் அரசியல் தலைவர்களுடன் நன்கு பழகினார் பவல். ஜார்ஜ் வாஷிங்டனின் நெருங்கிய நண்பரான இவர், அவரை இரண்டாவது முறை அதிபராக வலியுறுத்தியவர்களில் ஒருவராவார். அரசியல், பெண்களின் பங்கு, மருத்துவம், கல்வி மற்றும் தத்துவம் போன்ற பல தலைப்புகளில் வெகுவாக எழுதி வந்தார். 
பெஞ்சமின் ப்ரான்க்ளினிடம் "நமக்கு எது கிட்டியது, குடியரசா அல்லது மன்னராட்சியா?" என்ற இவரின் கேள்விக்கு "ஒரு குடியரசு... அதனை நீங்கள் காத்து வந்தால்" என்ற ஐக்கிய அமெரிக்காவின் அரசியலமைப்பை  பற்றி மிகவும் கோடிட்டப்பட்டுள்ள பதிலையும் பெற்றார்.  இந்த பேச்சினை அரசியலமைப்பு அவையின் பிரதிநிதி ஜேம்ஸ் மக்ஹென்றி என்பவரால் 18 செப்டம்பர் 1787 அன்று அவரது நாட்குறிப்பில் பதிவு செய்தார். பிராங்க்ளினுடன் பவல் ஆற்றிய பேச்சு காலப்போக்கில் மாறிப்போனது, இருபதாம் நூற்றாண்டுகளில் பவல்க்கு பதிலாக அனாமதேய பெண்மணி அல்லது குடிமகன் என்று மாறிப்போனது. பவல் இல்லத்தில் நடந்த இந்த உரையாடலும், சுதந்திர அரங்கின் படிகள் என மாறியது. 

## குறிப்புகள்
 

## மேற்கோள்கள்

பகுப்பு:1743 பிறப்புகள்
பகுப்பு:1830 இறப்புகள்
கீச்சேரி ஆறு

**கீச்சேரி ஆறு** (*Kechery River*) அல்லது *கேச்சேரி புழா* என்பது இந்தியாவின் கேரள மாநிலத்தில் மேற்கு நோக்கிப் பாயும் ஆறுகளுள் ஒன்றாகும். இந்த ஆறு திருச்சூர் மாவட்டத்தில் உள்ள மச்சத் மலையில் பிறக்கிறது. இந்த ஆறு சுமார் 51 கிலோமீட்டர் நீளமுடையது. மேற்கு நோக்கிப் பாயும் இந்த ஆறு செட்டுவா ஏரி மூலம் அரபிக் கடலில் கலக்கிறது. இது எனாமக்கலில் உள்ள உப்பங்கடல்களுடன் இணைக்கப்பட்டுள்ளது. இந்த நதியின் ஒரே துணை நதி சூந்தல் தோடு ஆகும். திரிச்சூர் மாவட்டத்தில் தலப்பிள்ளி வட்டத்தில் சுமார் 3560 ஹெக்டேர் பாசன வசதி இந்த ஆற்றின் மூலம் பெறுகிறது.

## மேற்கோள்கள்

பகுப்பு:கேரள ஆறுகள்
பகுப்பு:திருச்சூர் மாவட்டம்
இசான் கோசு

**இஷான் கோசு**  (Ishaan Ghosh) கைம்முரசு இணை மற்றும் சித்தார் மேதையான பண்டிட் நயன் கோசின் மகனும் சீடரும் ஆவார். இவர் பாரூகாபாத் கரானாவைச் (பாடும் பாணி) சேர்ந்த கைம்முரசு இணைக் கலைஞராவார்.

## நிகழ்த்துக் கலை
இசான் தனது முதல் நிகழ்ச்சியை 2.5 வயதாக இருந்தபோதே வழங்கினார். இவர் 20 ஆம் நூற்றாண்டின்  கைம்முரசு இணை மேதையான பத்ம பூசண் பண்டிட் நிகில் கோசுக்கும், 'வட இந்திய புல்லாங்குழலின் தந்தை' என்று பிரபலமாகக் கருதப்படும் பன்னாலால் கோசுக்கும் பேரனாவார். பண்டிட் துருப கோசு இவரது மாமா ஆவார்.

8 வயதிலிருந்தே, அமெரிக்கா, இங்கிலாந்து, ஐரோப்பா முழுவதும் இசான் தொடர்ந்து பல நாடுகளில் பயணம் செய்து வருகிறார். 2016 ஆம் ஆண்டில், அமெரிக்காவின் அட்லாண்டாவில் உள்ள வாழ்விடத்திற்கான மனிதநேய திட்டத்திற்காக இவர் சிறப்பு விருந்தினராக அழைக்கப்பட்டார். மேலும், அமெரிக்காவின் முன்னாள் குடியரசுத் தலைவர் ஜிம்மி கார்ட்டர் அவர்களால் பாராட்டப்பட்டார்.

இசான் தனது தந்தை நயன் கோசு, பண்டிட் ஜஸ்ராஜ், உஸ்தாத் அம்ஜத் அலி கான், புத்ததேவ் தாசு குப்தா, உஸ்தாத் ஆசிசு கான், உஸ்தாத் நிசாத் கான், பண்டிட் தேசேந்திர நாராயண் மசூம்தார், வயலின் மேதை என். இராஜம் கௌசிகி சக்ரவர்த்தி, ராகேசு சவுராசியா மற்றும் புர்பயன் சாட்டர்ஜி உள்ளிட்ட இந்திய பாரம்பரிய இசைக் கலைஞர்களுடன் இணைந்து பணியாற்றியுள்ளார்  .

டெட் உள்ளிட்ட பல்வேறு இளைஞர் தளங்களில் பேச்சாளராகவும் உள்ளார்.

## ''ஏஆர்ஏஜெ''
*ஏஆர்ஏஜெ* என்பது ஒரு இந்திய பாரம்பரிய இசை ஒத்துழைப்பு ஆகும், இது இசானால் வடிவமைக்கப்பட்டது. மேலும், விதிவிலக்காக திறமையான இளம் இந்திய இந்திய பாரம்பரிய இசைக்கலைஞர்களின் குழுவுமாகும்.

நயன் கோசு - இசை வழிகாட்டி மற்றும் சித்தார் கலைஞர்

இசான் கோசு - கைம்முரசு இணை

எஸ்.ஆகாஷ் - புல்லாங்குழல்

மெக்தாப் அலி நியாசி - சித்தார்

வான்ராஜ் சாத்திரி - சாரங்கி

பிரதிக் சிங் - குரல் & கைம்முரசு இணை

## விருதுகள்
இவருக்கு 'பாபா அலாவுதீன் கான் யுவ புரஸ்கார்' விருது வழங்கப்பட்டது. 2012 ல் மத்தியப் பிரதேசத்தில், 2016 இல் அமெரிக்க முன்னால் அதிபர் ஜிம்மி கார்ட்டர் வழங்கிய 'சாதனை விருதும்', 2019 இல் 'ரைசிங் ஸ்டார் விருதும்' வழங்கப்பட்டது.

## மேலும் காண்க

* நயன் கோசு
* நிகில் கோசு
* பன்னாலால் கோசு
* ஞான பிரகாஷ் கோஷ்
* துருப கோசு

## மேற்கோள்கள்

பகுப்பு:2000 பிறப்புகள்
பகுப்பு:வாழும் மக்கள்
துருப கோசு

**துருப கோசு** (Dhruba Ghosh) (1957 - 2017)) மும்பையைச் சேர்ந்த ஒரு இந்திய பாரம்பரிய இசைக்கலைஞரும் சாரங்கிக் கலைஞருமாவார்.

## சுயசரிதை
துருப கோசு 1957 இல் மும்பையில் பிறந்தார். கைம்முரசு தாள வாத்தியத்தில் புகழ்பெற்ற மேதையான இவரின் தந்தை பத்ம பூசண்  பண்டிட் நிகில் கோசு ஒரு பிரபல இசைக்கலைஞரும், ஆசிரியரும், எழுத்தாளருமாவார். துருப கோசு, பிரபல புல்லாங்குழல் கலைஞரும், இசையமைப்பாளருமான பண்டிட் பன்னலால் கோசின் மருமகன் ஆவார். அனைத்திந்திய வானொலியின் தத்தரம் பார்வதகர், உஸ்தாத் அலி அக்பர் கான், உஸ்தாத் சாகிருதீன் கான் ஆகியோரிடமிருந்து சாரங்கியின் அடிப்படைகளை இவர் கற்றுக்கொண்டார். பாடகர் பண்டிட் தின்கர் கைகினியின் வழிகாட்டுதலிலும் இவர் படித்தார். இவரது சகோதரர் நயன் கோசும் கைம்முரசு இசைக்கலைஞராவார். துருப கோசு **மிகோ: ஜர்னி டு த மௌண்டைன்** என்ற இசைத் தொகுப்பில் பணியாற்றினார். இது கிராமி விருதை வென்றது. இவர் பல்வேறு இணைவு இசைத் தொகுப்புகளிலும் பணியாற்றினார். பண்டிட் துருப கோசு 10 சூலை 2017 அன்று இந்தியாவின் மும்பையில் காலமானார்.

## விருதுகள்

*சங்கீத நாடக அகாதமி விருது. 2013 
**பால் வின்டர் காஸ்ட்*, துருப கோசு உள்ளிட்ட அமெரிக்க இசைக் குழு கிராமி விருதை வென்றது.
## மேற்கோள்கள்

## வெளி இணைப்புகள்
*Dhurba Ghosh - sarangi.net
*Raag Yaman recital in Basant Bahar

பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்திய இசை அமைப்பாளர்கள்
பகுப்பு:மும்பையைச் சேர்ந்தவர்கள்
பகுப்பு:2017 இறப்புகள்
பகுப்பு:1957 பிறப்புகள்
சிவக்குமார் சர்மா

பண்டிட் **சிவக்குமார் சர்மா** (*Shivkumar Sharma*, 13 சனவரி 1938 – 10 மே 2022) சம்மு காசுமீர் மாநிலத்தைச் சேர்ந்த ஒரு இந்திய இசையமைப்பாளரும், சந்தூர் இசைக்கலைஞருமாவார். சாந்தூர் ஒரு நாட்டுப்புற இசைக்கருவியாகும்.

## ஆரம்ப கால வாழ்க்கை
இவர் சம்முவில் உமா தத் சர்மா என்ற பாடகருக்கு பிறந்தார். தோக்ரி இவரது தாய்மொழியாகும். இவருக்கு ஐந்து வயதாக இருந்தபோது இவரின் தந்தை இவருக்கு குரலிசையிலும், கைம்முரசு இணையிலும் கற்பிக்கத் தொடங்கினார். சிவக்குமார் தனது பதின்மூன்று வயதில் சந்தூர் கற்கத் தொடங்கினார். 1955 இல் மும்பையில் தனது முதல் பொது நிகழ்ச்சியை வழங்கினார்.

## தொழில்
thumb|1988 இல் சர்மா
சந்தூரை ஒரு பிரபலமான இசைக் கருவியாக மாற்றிய பெருமை இவருக்குண்டு.  1956 இல் சாந்தாராமின் *ஜனக் ஜனக் பாயல் பாஜே*  என்ற படத்தில் ஒரு காட்சிக்கு பின்னணி இசையமைத்தார். இவர் தனது முதல் தனி இசைத் தொகுப்பை 1960 இல் பதிவு செய்தார்.

1967 ஆம் ஆண்டில், இவர் புல்லாங்குழல் கலைஞர் ஹரிபிரசாத் சௌராசியா மற்றும் கிதார் கலைஞர் பிரிஜ் பூசண் கப்ரா ஆகியோருடன் இணைந்து *கால் ஆஃப் தி வேலி* (1967) என்ற  ஒரு இசைத் தொகுப்பை தயாரித்தார். இது இந்திய பாரம்பரிய இசையின் மிகப்பெரிய வெற்றிகளில் ஒன்றாக மாறியது. *சில்சிலா*  (1980) தொடங்கி ஹரிபிரசாத் சவுராசியாவுடன்  இணைந்து பல இந்திப் படங்களுக்கு இசையமைத்துள்ளார். இவர்கள் சிவ்-ஹரி இசை இரட்டையர் என்று அறியப்பட்டனர். *பாசில்* (1985), *சாந்தினி* (1989), *லாம்ஹே* (1991) மற்றும் *டார்* (1993) போன்ற பெரிய இசை வெற்றிகளாக இவர்கள் இசையமைத்த சில திரைப்படங்கள் இருந்தன.

## தனிப்பட்ட வாழ்க்கை
இவர், மனோரமா என்பவரை மணந்தார்  இவர்களுக்கு இரண்டு மகன்கள் உள்ளனர். இவரின் மகன், இராகுலும், ஒரு சந்தூர் இசைக்கலைஞராவார். மேலும் இவர்கள் 1996 முதல் ஒன்றாக இணைந்து செயல்பட்டனர். 1999 இல் rediff.com என்ற இணையதளத்திற்கு அளித்த பேட்டியில், சிவக்குமார், "கடவுளின் பரிசு" இருப்பதாக நினைத்ததால், தனது மகன் இராகுலை தனது சீடனாகத் தேர்ந்தெடுத்ததாகக் கூறினார்.

## விருதுகள்
[thumb| குடியரசுத் தலைவர் மாளிகையில் வழங்கப்பட்ட [சங்கீத நாடக அகாதமி கூட்டாளர், சங்கீத நாடக அகாதமி விருதுகள் -2011  விழாவில் பண்டிட் சிவக்குமார் சர்மாவுக்கு பிரணாப் முகர்ஜி விருதினை வழங்குகிறார்]]
சிவக்குமார் 1985இல் அமெரிக்காவின் பால்ட்டிமோர் நகரத்தின் கௌரவ குடியுரிமை உட்பட பல தேசிய மற்றும் சர்வதேச விருதுகளைப் பெற்றுள்ளார்.  1986 ஆம் ஆண்டில் சங்கீத நாடக அகாதமி விருது, 1991 ல் பத்மசிறீ, 2001இல் பத்ம விபூசண் ஆகிய விருதுகளையும் பெற்றுள்ளார்.

## மேற்கோள்கள்

## வெளி இணைப்புகள்

*www.santoor.com – Official Site
*

பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:1938 பிறப்புகள்
பகுப்பு:2022 இறப்புகள்
பகுப்பு:ஜம்மு காஷ்மீர் மக்கள்
பகுப்பு:பத்ம விபூசண் விருது பெற்றவர்கள்